Kliniske studier har vist at kyskhetstre kan brukes i behandlingen av premenstruelt syndrom. Virkemåten kan være at planten påvirker produksjonen av prolaktin i hypofysen. Lave doser øker nivået av prolaktin, som igjen reduserer produksjonen av testosteron hos menn og østrogen hos kvinner. Dette demper kjønnsdriften. Høyere doser reduserer nivået av prolaktin, noe som øker produksjonen av follikkelstimulerende hormon og østrogen hos kvinner. Dette kan dempe symptomene ved PMS.